[image: image1.png]


[image: image2.png]


МИНИСТЕРСТВО НА ЗЕМЕДЕЛИЕТО И ХРАНИТЕ
СЕВЕРНОЦЕНТРАЛНО ДЪРЖАВНО ПРЕДПРИЯТИЕ – ДП ГАБРОВО

5300 Габрово, ул. „Бодра смяна” №3, ПК 3; тел.: 066 800077; факс: 066 800094

e-mail: office@scdp.bg, www.scdp.bg
__________________________________________________________________________________

УТВЪРДИЛ:

ИНЖ.ИВАН НЕДКОВ

Директор Северноцентрално

държавно предприятие ДП

„Вътрешни правила за управление и разпореждане с активи на „Северноцентрално държавно предприятие" ДП, гр. Габрово"

I.Раздел: Общи положения:
1. Настоящите вътрешни правила имат за цел:
1.1  Осигуряване на добро стопанисване на имоти и вещи - държавна собственост, предоставени за управление на „Северноцентрално държавно предприятие" ДП, включващо правото на владение и ползване.
1.2  Да се определи реда и начина за отдаване под наем, продажба и разпореждане с дълготрайни материални активи, предоставени на „Северноцентрално държавно предприятие" ДП. 
1.3  Да се определи реда и начина за продажба и разпореждане с движими вещи частна държавна собственост на „Северноцентрално държавно предприятие" ДП.

1.4  Осигуряване на пълна и достоверна информация във финансовите отчети на предприятието относно броя, вида и стойността на предоставените за управление ДМА.

II. Раздел: Отдаване под наем на поземлени имоти в горски територии.

2. Всички постъпващи искания за отдаване под наем на поземлени имоти в горски територии, предоставени за управление на съответното териториално поделение към „Северноцентрално държавно предприятие" ДП, следва да постъпват в ЦУ на СЦДП ДП, придружени от следните документи:

2.1 Заявление от заинтересованото лице за ползване на поземления имот, с посочване на желания срок, площ и начин за ползване.

2.2 Документ за собственост - заверено копие;
2.2 Актуална скица на имота - заверено копие;
2.3 Извадка от горскостопанския план - таксационни описания на подотделите, които попадат в границите на заявения имот, извадка от горскостопанската карта - заверено копие;
2.4. Декларация от директора на съответното ТП ДГС/ДЛС, че върху имота няма предоставени права на трети лица, не са извършени разпореждания и няма наложени обезпечителни мерки.
2.5. Становище от директора на съответното ТП ДГС/ДЛС, по постъпилото искане, включващо мотиви, по отношение на необходимостта от отдаване под наем на имота, обосновка за срока ча договора, начина на ползване на имота - за търговски, нетърговски, спортни или други цели, очаквани ползи и други.

3. След като се представят всички необходими документи, Директорът на СЦДП ДП или оправомощено от него лице предприема необходимите действия по възлагане на независим експерт оценител да изготви оценка за определяне на наемната цена. 
4. Документите по т.2 и т.3 се предоставят на вниманието на Директора на СЦДП ДП, който изпраща същите до министъра на земеделието и храните за утвърждаване на начална цена.

5. Министърът на земеделието и храните, на основание чл.41, ал.4 от Закона за горите утвърждава начални цени за провеждане на търгове за отдаване под наем или под аренда на поземлени имоти в горските територии - държавна собственост.

6. В случай, че лицето, подало молбата попада в хипотезата на чл.43, ал.3, т.1, т.2 или т.3 от ЗГ Директорът на СЦДП ДП, оправомощава съответния директор на ТП ДГС/ДЛС за сключване на договор /без провеждане на търг/, като определя наемната цена и срока на договора. Към утвърдената наемна цена, съгласно заповедта на министъра на земеделието и храните, се включват направените разходи за възлагане на оценка и административни разходи по снабдяване с документи, /разходите се доказват само с първични счетоводни документи/

7. В случай, че лицето, подало молбата не попада в хипотезата на чл.43, ал.3 от ЗГ, следва да се приложи разпоредбата на чл.43, ал.2 от ЗГ, а именно провеждане на търг по реда на Закона за държавна собственост и правилника за приложението му.

8.  Директорът на СЦДП ДП, възлага на лице, което да изготви тръжна документация, която включва:

8.1. Заповед за откриване на процедурата, с посочване на имотите или частите от тях, които ще се предоставят под наем, срокът за отдаване, първоначална наемна цена, определена по реда на чл.41, ал.4 Закона за горите, предназначението на имотите, 
8.2. Видът на търга - с тайно или явно наддаване, условия, декларации и проект на договор.

9.  Заповедта за откриване на процедурата се подписва от директора на СЦДП ДП и се одобрява от Министъра на земеделието и храните. Заповедта включва:
9.1. Място за провеждане на процедурата - в административната сграда на ЦУ на СЦДП ДП или ТП ДГС/ДЛС.

9.2. Поименен състав и брой членовете на комисията за процедурата (от 3 до 5 членове, като задължително в нейният състав се включват юрист за председател, икономист и двама резервни членове). Същите  трябва да са запознати в детайли с нормативите, заповедта за провеждане на търга и  декларациите на участниците. 
10. Търгът приключва със заповед на директора на СЦДП ДП, с която се определя лицето, спечелило търга, и наемната цена, по предложение на комисията по т. 9.2. Заповедта се одобрява от министъра на земеделието и храните.

11. След изтичане на срока за обжалване, въз основа на заповедта на директора на СЦДП ДП, одобрена от министъра на земеделието и храните се сключва договор за наем, в който се определят правата и задълженията на страните.

12. Средствата от договорите за наем, постъпват в приход на териториалното поделение. 
III. Раздел: Отдаване под аренда на горски територии за земеделско ползване, на основание чл. 47, ал. 3 от Закона за горите
13. Поземлените имоти в горските територии - държавна собственост, могат да бъдат предоставени за временно ползване чрез аренда, когато ползването е свързано с промяна на начина на трайно ползване на територията. Обект на договора за аренда могат да бъдат и съществуващите в съответния имот сгради, машини и съоръжения, обслужващи дейностите по договора. Подготовка на всички документи, са описани в раздел II от настоящите правила.

14. Поземлените имоти в горските територии - държавна собственост, се предоставят под аренда след провеждане на търг от директора на съответното държавно предприятие по чл. 163 или от оправомощено от него длъжностно лице по реда на Закона за държавната собственост. Заповедите за откриване на търга, както и за определяне на лицето, спечелило търга, се издават от директора на предприятието, като се спазва процедурата описана в раздел II. 
15. Срокът на договора за аренда на горски територии - държавна собственост, не може да бъде по-дълъг от 30 години.

16. Арендодателят предприема действия за отразяване на промяната на начина на трайно ползване на територията в кадастралната карта, съответно в картата на възстановената собственост след сключването на договора.

17. Арендодателят предприема действия за отразяване на промяната на начина на трайно ползване на територията в кадастралната карта, съответно в картата на възстановената собственост и след прекратяване на сключения договор за аренда.

IV. Раздел:  Отдаване под наем на поземлени имоти в горски територии - държавна собственост, които съгласно горскостопанския план са пасище, ливада или поляна, при условията на чл.43а от Закона за горите:

18. При обособяване на обекти, които ще се отдават под наем за всяко териториално поделение на СЦДП се избират имоти, които са:

18.1. с площ над 1,0 ха;

18.2 по възможност в една или в съседни местности;

18.3 разположени така, че след отдаването им под наем да не се възпрепятства пашата по чл.123 от Закона за горите.

19.  Информацията за регистрираните животновъдни обекти по общини, както и за броя и вида на регистрираните в тях пасищни животни, се изисква от съответната областна дирекция БАБХ от Директора на съответното териториално поделение на СЦДП.

20. Препоръчителната максимална площ за 1 животинска единица, по смисъла на Закона за собствеността и ползване на земеделските земи, е 2,0 ха.

21.Подготовка на всички документи, необходими за провеждане на търгове, включително и определяне на начална цена по реда на чл.30а, ал.1, т.2 от Наредба за оценка на поземлени имоти в горски територии са описани в раздел II от настоящите правила.

22.До участие в търга се допускат кандидати, които отговарят едновременно на следните условия:

22.1. са собственици или ползватели на животновъдни обекти с пасищни селскостопански животни по смисъла на Закона за собствеността и ползване на земеделски земи;

22.2. животновъдните им обекти са регистрирани в интегрираната информационна система на Българска агенция по безопасност на храните (БАБХ) и са регистрирани на територията на общината, в която попадат имотите, предмет на търга. Последното се удостоверява от съответната областна дирекция на БАБХ чрез предоставяне на служебно извлечение от интегрираната система за животновъдните обекти за съответната община.
V. Раздел: Отдаване под наем на недвижими имоти, които не са горски територии:

23. При процедура по раздел 5 се представят се следните документи:

23.1. Предложение от директора на съответното ТП ДГС/ДЛС.
23.2. Заявление от заинтересованото лице или юридическо лице за ползване на недвижимия имот, с посочване на желания срок и начин за ползване.

23.3. Документ за собственост - акт за държавна собственост - заверено копие;
23.4. Актуална скица на имота - заверено копие;
23.5. Декларация от директора на съответното ТП ДГС/ДЛС, че върху имота няма предоставени права на трети лица, не са извършени разпореждания и няма наложени обезпечителни мерки.
23.6. Становище от директора на съответното ТП ДГС/ДЛС, по постъпилото искане, включващо мотиви, по отношение на необходимостта от отдаване под наем на имота, обосновка за срока на договора, очаквани ползи и други.

24. След като се представят всички необходими документи, независим експерт оценител изготвя оценка за определяне на наемната цена. 

25. Документите по т.23 до т.24 се предоставят на вниманието на Директора на СЦДП ДП, който изпраща същите до министъра на земеделието и храните за съгласуване по отношение на процедурата по отдаване под наем на имота.

26. Министърът на земеделието и храните с писмо съгласува искането за провеждане на процедура по отдаване под наем на недвижим имот.
26.1. За изпълнение на съгласуваното искане директорът на СЦДП изготвя пълен комплект от документи за провеждане на процедурата - заповед за откриване на процедурата /подписва се от Директора на СЦДП ДП и се утвърждава от Министъра на земеделието и храните/, условия, декларации, ценово предложение, заявление и договор.

26.2. Процедурата се провежда в административната сграда на ЦУ на СЦДП ДП или ТП ДГС/ДЛС.

26.3. Заповедта за определяне на наемател се одобрява от Министъра на земеделието и храните, след което договорът се подписва от Директора на СЦДП ДП или упълномощено лице. 
VI. Раздел:  Продажба на недвижим имот:

27. При постъпване на заявление от физическо или юридическо лице за закупуване на недвижим имот, частна държавна собственост, придобит или предоставен за управление на „Северноцентрално държавно предприятие" ДП, се предприемат следните действия:

27.1.Директорът на ТП изготвя мотивирано становище, което включва: основания за необходимост от извършване на разпоредителната сделка, финансово-икономическо дългосрочно и краткосрочно въздействие върху състоянието на съответното териториално поделение, други очаквани последствия при реализиране на сделката и други.

27.2. Преписката се окомплектова със следните документи:

· Документ за собственост на имота (акт за държавна собственост), актуална данъчна оценка, скица и документ за балансова стойност на имота, с посочен инвентарен номер и година на въвеждане в експлоатация.

· Декларация от директора на съответното ТП ДГС/ДЛС, че върху имота няма предоставени права на трети лица, не са извършени разпореждания и няма наложени обезпечителни мерки.

28. Постъпилите материали се предоставят за становище на заместник директор и главен счетоводител в ЦУ на СЦДП. При положително становище от тяхна страна се възлага на правоспособен независим експерт оценител, вписан в регистъра на независимите оценители към Камарата на независимите оценители, изготвяне оценка за определяне на справедлива пазарна цена за продажба на имота.

29. Документите по т.27 и 28 се предоставят на вниманието на Управителния съвет на СЦДП ДП.

29.1.Управителният съвет на СЦДП ДП, приема изготвената експертна оценка за определяне на справедливата пазарна цена на недвижимия имот и взема решение за разпореждане на дълготрайни материални активи с балансова стойност до 30 000 лева и предлага на министъра на земеделието и храните да вземе решение за такива с балансова стойност над 30 000 лева
30. Директорът на СЦДП ДП изпраща предложение, с всички документи до министъра на земеделието и храните.

31. Министърът на земеделието и храните открива със заповед процедура за продажба чрез търг с явно или тайно наддаване на недвижими имоти - частна държавна собственост. 

31.1. Провеждането на търга и за резултатите от него, комисията, назначена със заповедта на министъра на земеделието и храните съставя протокол за разглеждане, оценяване и класиране, който се представя в Министерство на земеделието и храните за утвърждаване.

31.2 Министърът на земеделието и храните утвърждава протокола на комисията и го изпраща на областния управител на областта, по местонахождение на имота заедно с цялата документация по провеждане на търга.

32. Областният управител издава заповед за определяне на купувача, цената и условията за плащане.

33. Спечелилият търга участник е длъжен да внесе цената, дължимите данъци, такси и режийни разноски в 14-дневен срок от уведомяването му, че заповедта за определянето за спечелил купувач за имота е влязла в сила.

34. Въз основа на влязлата в сила заповед и надлежен документ за платена цена, представен от купувала, областният управител сключва договор за продажба на имота в 7-дневен срок.

35. Договорът се вписва в съответната служба по вписванията за сметка на купувача.

36. Собствеността се прехвърля на купувача от датата на сключване на договора. Областният управител служебно отписва имота, вписва обстоятелството в акта за държавна собственост и отбелязва извършената сделка в актовите книги на имотите - държавна собственост.

37. Приходите от продажбата на имота, заедно с режийните разноски, постъпват по банкова сметка на СЦДП ДП.

38. Продажбата на имот - частна държавна собственост, придобит или предоставен за управление на СЦДП ДП, чиято данъчна оценка надхвърля 500 000 лв., се извършва от министъра, който упражнява правата на държавата в предприятието, след решение на Министерския съвет. Въз основа на решението на Министерския съвет, Министърът на земеделието и храните провежда търг.

VII. Раздел: Разпореждане с движими вещи частна държавна собственост
39. За разпореждане с движими вещи, частна държавна собственост, директорът на съответното териториално поделение представя мотивирано предложение пред УС на СЦДП. Предложението включва:  основания за необходимост от извършване на разпоредителната сделка (излишни и/или негодни движими вещи), финансово-икономическото отражение за съответното териториално поделение, очаквани допълнителни ползи при реализиране на сделката и други.

 39.1. Преписката се окомплектова със следните документи:

· Документи свързани с вещите – доклади от отговорни лица за наличности и осъществени добиви, документи за собственост на веща(ако има такива) и документ за балансова стойност на веща (ако има такива). 

· Декларация от директора на съответното ТП ДГС/ДЛС, че върху вещите няма предоставени права на трети лица, не са извършени разпореждания и няма наложени обезпечителни мерки.
· Оценка от независим оценител или протокол от комисия за определяне на цена на база борсово търгувани стоки. 
40. Документите по т.39 се предоставят на вниманието на УС на СЦДП ДП.
40.1 УС  на СЦДП ДП, приема и разглежда представените документи като взема решение за реда и начина за разпореждане с вещите. 
41. Приходите от продажбата на вещите постъпват по банкова сметка на съответното ТП.

VIII.Раздел: Заключителни разпоредби
Правилата са разработени при спазване на основните принципи и изисквания, залегнали в Закона за горите, Закона за държавната собственост и Правилника за неговото приложение. За неуредените в настоящите правила въпроси се прилагат разпоредбите на посочените нормативни актове и утвърдените от работодателя вътрешни актове в „Северноцентрално държавно предприятие" ДП, гр. Габрово.
Настоящите вътрешни правила влизат в сила на 21.6.2024г и може да бъдат изменяни и допълвани по реда на приемането им.

